થોડાં વર્ષો પહેલાં આઇસ બકેટ ચેલેન્જને લઇને દુનિયા આખી હિલોળે ચઢી હતી, એમ હવે લોકો એકબીજાને મેનિક્વિન ચેલેન્જ આપી રહ્યા છે. મેનિક્વિન(પૂતળું) ચેલેન્જમાં વ્યક્તિએ પૂતળું બનીને ઊભા રહેવાનું હોય છે. આ ચેલેન્જ આપનાર વ્યક્તિ સમયમર્યાદા નક્કી કરે છે કે ચેલેન્જ ઉપાડનાર વ્યક્તિએ ક્યાં સુધી મેનિક્વિન બની રહેવાનું છે. અમેરિકામાં શરૂ થયેલી મેનિક્વિન ચેલેન્જ માટે વિવિધ ઇવેન્ટ્સનું આયોજન થઇ રહ્યું છે, જેમાં મોટી સંખ્યામાં લોકો એકઠા થાય છે અને તેમને જે સમયમર્યાદા આપી હોય ત્યાં સુધી અથવા જ્યાં સુધી સંગીત વગાડવામાં આવે ત્યાં સુધી પૂતળું બનીને ઊભા રહેવાનું હોય છે. સેલિબ્રિટીઓ પણ આ ચેલેન્જમાંથી બાકાત નથી રહ્યા. થોડા દિવસ પહેલાં જ વ્હાઇટ હાઉસની મુલાકાતે ગયેલી અમેરિકાની શ્રેષ્ઠ બેઝબોલ ટીમ ક્લેવલેન્ડ કેવેલિયર્સ અને મિશેલ ઓબામાએ મેનિક્વિન ચેલેન્જ ઉપાડી હતી. આ ચેલેન્જનો ફોટો વાઇરલ બન્યો હતો. મેનિક્વિન ચેલેન્જના વીડિયો પણ વાઇરલ બની રહ્યા છે અને જેમને હજુ સુધી આ ચેલેન્જની માહિતી નથી તેમને માહિતગાર કરી રહ્યા છે.